  Майя Бывальцева Тодмо луизы Удмуртиысь кивалтэтлэн арлы быдэ сётъяськись литературая премизэ басьтӥсьёслэн нимъёссы. Со сярысь ивортэ печатья но калыке ивортодэт вӧлмытонъя агентстволэн пресс-службаез. Агентстволэн кивалтӥсез Алексей Воронцов верамъя, та премиез кивалтэт вить ар талэсь азьлон юнматӥз. Солэн ужпумез — литература удысын творчествоен вырон мылкыдэз ӝутон. Таяз арын конкурс ӧри 18 куриськонъёсты но удмурт но ӟуч кылын 19 ужъёсты эскериз. Пӧртэм ӧръёсын ужась 4 гожъясьёс быдэн 50 сюрс манет пала премиос басьтозы. Чеберлыко литератураын устоез произведение луиз Александр Мартьяновлэн «Огранка» (Записки россиянина) книгаез. «Все было так, как было» бичетлэн авторез «Кылбурет удысысь устоез произведение» ӧрын вормиз. Пиналъёслы но быдэ вуымтэослы устозэ произведениез Нина Ермолаева гожтӥз. Солэн книгаез «Натӥ, Пави но Мон» нимаське. «Драматургия удысысь устоез произведение» ӧрын Николай Чувыгинлэсь «Нас обманул апрель» но «Ижевская рапсодия» бичетъёссэ пусйизы. Тодэ вайытом, кылем арын премиез басьтӥсьёс пӧлын воргоронъёс гинэ вал. Нош «Драматургия удысысь устоез произведение» ӧръя одӥг уж но ӧз вуы. Тегъёс: Лулчеберет Ижкар Литература Удмуртия кивалтэт коньдон  